གསེར་གྱི་ལུང་ནོན་ཆེ་བ་བཞུགས་པའི་
དབུ་ལགས་སོ། །
།འདི་ནས་མར་ནི་བྱང་ཆུབ་ཀྱི་སེམས་གསེར་གྱི་ལུང་བརྣན་གྱི་ནང་ནས།
དབུ་འཆད་ཆེ་བ་སྟོན་ཏེ། སྟོན་པ་དབྱིངས་ན་བཞུགས་ཅེས་པ། འདིས་སྟོན་པའི་འབྲུ་
གཞོམ་པ་སྟོན་ཏེ། དེ་ལས་སྟོན་པ་ཞེས་བྱ་བ་ནི། རྣམ་པ་ཐམས་ཅད་མཁྱེན་པའི་ཡེ་
ཤེས་དང་ལྡན་པས། འགྲོ་དྲུག་གི་སེམས་ཅན་ལ། ཡང་དག་པའི་དོན་མ་འགགས་
པར་སྟོན་པས་སྟོན་པའོ། །ཡང་ན་སྟོན་པ་ལ་ཡང་རྣམ་པ་ལྔ་སྟེ། གང་ཞེ་ན། དཔེ་ཡི་
སྟོན་པ་དང་གཅིག །དོན་གྱི་སྟོན་པ་དང་གཉིས། རྟགས་ཀྱི་སྟོན་པ་དང་གསུམ།
བརྒྱུད་ཁུངས་ཀྱི་སྟོན་པ་དང་བཞི། ཡེ་ཉིད་སྟོན་པ་དང་ལྔའོ། །དེ་ལ་དཔེ་ཡི་སྟོན་པ་
གང་ཞེ་ན། དེ་ལ་དཔེའི་སྟོན་པ་ནི་ནམ་མཁའ་སྟེ། དེ་ཅིའི་ཕྱིར་ཞེ་ན། ཡེ་ནས་སྟོང་
པའི་ངང་ལས་གསལ་བ་དང་ལྡན་པ་དེས། འབྱུང་བ་བཞི་ལས་སོགས་ཏེ། སྤྲིན་དང་
ན་བུན་གཞའ་ཚོན་དང་། འབྲུག་དང་ཀློག་དང་ཐོག་ལས་སོགས་པ་རྣམས། མ་
འགག་པར་སོ་སོར་གསལ་བར་སྟོན་པས་ནི་སྟོན་པ་ཡིན་ལ། ཡང་ན་སེམས་ཀྱི་དཔེ་
ནམ་མཁས་མཚོན་ནས་སྟོན་པས་ནི་དཔེའི་སྟོན་པའོ། །དོན་གྱི་སྟོན་པ་ཞེས་བྱ་བ་ནི།
བོན་ཉིད་ཡིན་ཏེ། དེ་ཅིའི་ཕྱིར་ཞེ་ན། ཡེ་ནས་དངོས་པོ་དང་མཚན་མ་ལས་འདས་
ཤིང་གསལ་བ་དེས། ཐེག་པ་རིམ་པ་དགུ་ཡིས་སྤྱི་བསྡུས་ཏེ། བོན་གྱི་སྒོ་མོ་བརྒྱད་ཁྲི་
116

སེམས་སྡེ།
༼ཉ༽
གསེར་གྱི་ལུང་ནོན་ཆེ་བ།
བཞི་སྟོང་ངམ། མཚན་མར་བཏགས་པའི་བོན་ཐམས་ཅད་མ་འདྲེས་སོ་སོར་གསལ་
བར་སྟོན་པས་ནི་སྟོན་པ་ཡིན་ལ།
ཡང་ན་སེམས་ཉིད་ནི་དོན་འདི་ལྟ་བུ་ཞིག་ཡིན་
ཞེས། བོན་ཉིད་ཀྱིས་མཚོན་ནས་སྟོན་པས་ནི་དོན་གྱི་སྟོན་པའོ། །རྟགས་ཀྱི་སྟོན་པ་
ཞེས་བྱ་བ་ནི་བྱང་ཆུབ་ཀྱི་སེམས་ཉིད་དེ། དེ་ཅིའི་ཕྱིར་ཞེ་ན། སེམས་ཅན་དུ་གནས་པ་
དེ་ལ། མན་ངག་འདི་རྟོགས་ནས། ཡེ་ནས་དཔག་ཏུ་མེད་པའི་ངང་དེར་གསལ་ཏེ།
གཟུགས་དང་ཁམས་དང་། སྐྱེ་མཆེད་དང་། ཉོན་མོངས་པ་བརྒྱད་ཁྲི་བཞི་སྟོང་ལ།
གཉེན་པོ་མ་འདྲེས་སོ་སོར་གསལ་བར་སྟོན་པས་ན་སྟོན་པ་ཡིན་ལ། ཡང་ན་དཔེ་
དོན་དེ་ཉིད་ཀྱང་ནི། རྟགས་རང་ལས་ཡོད་དོ་བར་སྟོན་པས་ནི་རྟགས་ཀྱི་སྟོན་པའོ། །
དེས་ནི་ཉིད་ལ་ཉིད་ཀྱིས་གསལ་བར་སྟོན་པ་ཙམ་མོ། །རྒྱུད་ཁུངས་ཀྱི་སྟོན་པ་ཞེས་བྱ་
བ་ནི། དང་པོ་སྟོན་པ་གཤེན་ལྷ་འོད་དཀར་གྱི། ཐུགས་གསལ་བའི་ཡེ་ཤེས་ལས།
ཐུགས་ཉིད་ཀྱི་བརྣག་པ་མན་ངག་འདི་ཕྱུང་སྟེ། གཤེན་ཚད་མེད་འོད་ལྡན་ལ་བརྒྱུད་
ཅིང་བསྟན། དེས་འཕྲུལ་གཤེན་སྣང་ལྡན་ལ་བརྒྱུད་ཅིང་བསྟན། དེས་ཡེ་གཤེན་
གཙུག་ཕུད་ལ་བརྒྱུད་ཅིང་བསྟན། དེས་གསང་བ་འདུས་པ་ལ་བརྒྱུད་ཅིང་བསྟན།
དེས་ཞང་ཞུང་སྟོང་རྒྱུང་མཐུ་ཆེན་ཡན་ཆད་ལ་བརྒྱུད་ཅིང་བསྟན་ནོ།
།ཐང་ཅིག་ནི་
ནམ་མཁའ་ལས་འཁོར་ལོ་བསྒྱུར་ནས། ནུབ་སྟེ་མ་གྲགས་པ་གཅིག་ལགས། དེ་ནས་
གཤེན་སྒོམ་ཆེན་གྱིས་གཏེར་སྒོ་ཕྱེས་ནས། དགུང་ལོ་བརྒྱད་དུ་ཐུབས་ལ་བསྟན་༼དགུང་
ལོ་མང་དུ་ཐུགས་ལ་བརྣག་༽ ཏེ་མ་བསྟན་པ་ཅིག་ལགས། དེ་ནས་ཞུ་གཡས་ལེགས་པོ་ལ་
བསྟན་ཅིང་བརྒྱུད་པ་ལགས་སོ། །དེ་ལྟར་གཅིག་གིས་གཅིག་ལ་བརྒྱུད་ཅིང་། ཁུངས་
ནས་བཤེར་ནས་སྟོན་པས་ནི། རྒྱུད་ཁུངས་ཀྱི་སྟོན་པ་ཞེས་བྱའོ། །ཡེ་བྱུང་གི་སྟོན་པ་
ཅེས་བྱ་བ་ནི། སྲིད་པས་མ་བསྲིད་པ་ཡེ་སྲིད་མཁའ་ལ་བདེ་བའི་བྱང་ཆུབ་ཀྱི་སེམས་
འདི་ཡིན་ཏེ། དེ་ནི་མ་བསྒྲིབ་ཏེ། གསལ་བའི་ཡེ་ཤེས་ཉིད་ལ་ཉིད་ཡེ་བྱུང་ནས། ངང་
117

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
ལ་ངང་གིས་གསལ་བས་ནི། ཡེ་འབྱུང་གི་སྟོན་པའོ། །དེས་ནི་འགྲོ་དྲུག་གི་སེམས་
ཅན་ལ་ཡང་དག་པའི་དོན་སྟོན་པར་འགྲུབས་པའོ། །དོན་དམ་པར་སྟོན་པ་རྣམ་པ་
ལྔ་ཡང་། ཡེ་ཉིད་སྟོན་པ་ལ་འདུས་པའོ། །དེ་ནས་སྟོན་པའི་འབྲུ་གཞོམ་པ་བསྟན་
པའོ། །དེ་ནས་དབྱིངས་འབྲུ་ལ་བཅལ་ཏེ་བཤད་ན། སྟོང་ཞིང་བདག་མེད་པ་
དབྱིངས་ཡིན་ཏེ། མཚན་མ་ཡོངས་དང་བྲལ་བ་དབྱིངས་ཡིན། རང་བཞིན་མེད་པ་
དབྱིངས་ཡིན། འགགས་པ་མེད་པ་ལྟར་གནས་པ་དབྱིངས་ཡིན། ཡེ་ནས་སྤོངས་པ་
དབྱིངས་ཡིན། དངོས་པོ་རྡུལ་ཀྱང་མེད་པ་དབྱིངས་ཡིན། མ་གཡོས་པ་དབྱིངས་ཡིན།
དོན་དམ་པར་བོན་ཉིད་འགྱུར་བ་མེད་པའི་དབྱིངས་ན་བཞུགས་པ་ནི། དབྱིངས་ན་
བཞུགས་ཞེས་བྱའོ། །གཤེན་ལྷ་འོད་དཀར་ནི་སྤྱི་གཞུང་དང་སྦྱར་ཏེ་བཤད་དེ།
བདག་དེ་འབྲུ་ལས་བཅར་ཏེ་བཤད་ན། བདག་ལ་ཡང་རྣམ་པ་གཉིས་ཏེ། ཡེ་ཉིད་གྱི་
བདག་དང་། བག་ཆགས་ཀྱི་བདག་གཉིས་སོ། །དེ་ལས་ཡེ་ཉིད་ཀྱི་བདག་བྱ་བ་ནི།
སྔོན་ཚེ་གོང་མ་ནས་སྦྱོང་སྦྱོང་བ་ན། ལས་འཕྲོ་དང་སྐལ་པ་གཉིས་ཀ་དང་ལྡན་པ།
བློ་ལ་ཡེ་ཤེས་ཀྱི་མེ་འབར་བ། གཤེན་རབ་ཀྱི་གདུང་འཚོ་བ། དེ་ནི་རིག་པའི་ཡེ་ཤེས་
དང་ལྡན་ཏེ། ཡེ་ཤེས་ཀྱི་བདག་པོ་ཅན་ཡིན་པས་ནི། ཡེ་ཤེས་ཀྱི་བདག་པོ་ཞེས་བྱ་
བར་མིང་གདགས་སོ། །དེ་ནི་བླ་ན་མེད་པའི་འབྲས་བུ་འཐོབ་པའི་རྒྱུ་ཅན་ནོ། །བག་
ཆགས་ཀྱི་བདག་ཅེས་བྱ་བ་ནི། ཐེག་པ་འོག་མ་ལ་བག་ཆགས་རྟས་པས། བློ་ཡི་སྒྲིབ་
པ་འཐུག་པོས་ནོན་པ། ལས་མི་དགེ་བ་ཐ་དད་པར་སྤྱོད་པ། སྲོག་དབུགས་ཀྱི་བདག་
པོ་ཡིན་ཏེ། མ་རིག་ཅིང་རྨོངས་པས། ཉོན་མོངས་པའི་བདག་པོ་ཅན་ཡིན་པས་ནི།
བག་ཆགས་ཀྱི་བདག་ཞེས་བྱ་བར་མིང་གདགས་སོ། །དེ་ནི་ངན་སོང་གསུམ་དུ་ལྟུང་
བའི་རྒྱུ་རྐྱེན་ནོ། །ཏིང་ངེ་འཛིན་དེ་འབྲུ་ལས་བཅར་ཏེ་བཤད་ན། ཏིང་ངེ་འཛིན་ལ་
ཡང་། ཏིང་ངེ་འཛིན་གྱི་ཡན་ལག་འབུམ། དེ་ལས་བསྡུས་པ་བརྒྱད་ཅུ་རྩ་གཉིས་པ།
118

སེམས་སྡེ
༼ཉ༽
གསེར་གྱི་ལུང་ནོན་ཆེ་བ།
དེ་ལས་བསྡུས་པ་བཅུ་དྲུག་པ། དེ་ལས་བསྡུས་པ་གསུམ། དེ་ལས་བསྡུས་པས་ཅི་
ཡང་མ་ཡིན་པའི་ཏིང་ངེ་འཛིན་ཡིན་ཏེ། དེ་ལ་ཏིང་ངེ་ཅེས་པ་བྱ་བ་ནི། དགོངས་པ་
མི་འགྱུར་བ་དེ་ལས་འཆོར་བ་མེད་པ་དེ་ནི་ཏིང་ངེ་འཛིན་ཞེས་བྱ་སྟེ།
དེ་ནི་ཡེ་ཤེས་
ཀྱི་བདག་ཅན་ལ་གནས་སོ། །ཡིད་དེ་འབྲུ་ལ་བཅར་ཏེ་བཤད་ན་ཡིད་ལ་ཡང་རྣམ་
པ་གཉིས་ཏེ། གང་ཞེ་ན་ཡིད་ཀྱི་རྣམ་པར་ཤེས་པ་དང་གཅིག །ཉོན་མོངས་པ་ཅན་
གྱི་ཡིད་གཉིས་སོ། ། །དེ་ལ་ཡིད་ཀྱི་རྣམ་པར་ཤེས་པ་ནི། ཡེ་ཤེས་ཀྱི་བདག་ཅན་ལ་
གནས་ཏེ། སེམས་ལ་རིག་པ་ཤར་ནས། ཅིར་ཡང་གསལ་བ་ནི། ཡིད་ཀྱི་རྣམ་པར་
ཤེས་པའོ། །དོན་དམ་པར་ཡིད་ཀྱིས་ཆོད་པ་དང་མ་ཆོད་པ་གཉིས་སུ་མེད་པར་གནས་
སོ། །དེ་ལས་ཉོན་མོངས་པ་ཅན་གྱི་ཡིད་ནི། བག་ཆགས་ཀྱི་བདག་ཅན་ལ་གནས་ཏེ།
ཉོན་མོངས་པ་བརྒྱད་ཁྲི་བཞི་སྟོང་རྒྱུ་བའོ། །ཕྱག་འཚལ་ཅེས་པ། དེ་ལས་སྟོན་པ་དེ་ལ་
ཕྱག་གི་གནས་སུ་ཅི་ལྟར་གྱུར་པ་དང་། གཏན་ཚིགས་ནི་སྤྱི་གཞུང་དང་མཐུན། འདི་
ཡི་བཞེད་ཀྱིས་སྒོ་གཙེགས་སུ་འབྱུང་བ། མི་དམིགས་པའི་ཕྱག་རྣམ་པ་གསུམ་ཞིག་སྟོན་
ཏེ། དེ་གང་ཞེ་ན། དགོངས་པ་ཡེ་ཤེས་ཆེན་པོ་གསལ་ལས་དམིགས་སུ་མེད་པས།
ཕྱག་ཞེས་བྱ་བ་གཞན་དུ་བཙལ་དུ་མེད་པ་དང་གཅིག །གསུང་རང་བཞིན་མེད་པའི་
ཡེ་ཤེས་ཆེན་པོ་ལ་གསལ་ལ་དམིགས་སུ་མེད་པས། ཕྱག་ཞེས་བྱ་བ་གཞན་དུ་བཙལ་དུ་
མེད་པ་དང་གཉིས། སྐུ་མི་འགྱུར་བ་ཡེ་ཤེས་ཆེན་པོ་གསལ་ལ་དམིགས་སུ་མེད་པས
ཕྱག་ཞེས་བྱ་བ་གཞན་དུ་བཙལ་དུ་མེད་པ་དང་གསུམ་མོ། །ཕྱག་གི་དོན་དེ་གསུམ་ནི།
མ་བཙལ་བར་ཀྱང་བཙལ་བའི་རྒྱུ། མ་དཔྱད་པར་ཀྱང་སྟོང་དུ་ཕེབས། མ་གསུངས་
པར་ཀྱང་རྒྱ་ཆེ་སྟེ། མི་འཚལ་པར་ཀྱང་འཚལ་བའི་མཆོག །ཞེས་བྱ་སྟེ། དོན་དམ་པའི་
ཕྱག་གོ །བཙལ་དང་མ་བཙལ་བ་གཉིས་མེད་དོ། །དེ་ནི་རྟོགས་པ་ཆེན་པོའི་ཕྱག་ཡིན་
ཏེ། ཡེ་ཤེས་ཀྱི་བདག་ཅན་ལ་གནས་པའོ། །བསྟོད་ཅེས་པ། བསྟོད་པ་ལ་ཡང་རྣམ་པ་
119

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
གཉིས་ཏེ། དེ་གང་ཞེ་ན། སྟོན་པ་ཀུན་ཏུ་བཟང་པོ་གཤེན་ལྷ་འོད་དཀར་བསྟོད་པ་
དང་གཅིག །འདྲེན་པར་བྱེད་པའི་དཔོན་གསས་བསྟོད་པ་དང་གཉིས་སོ། །དེ་ལ་
སྟོན་པ་ལ་བསྟོད་པས་ནི། བོན་མཉན་པ་དང་། སེམས་ཅན་གྱི་འདྲེན་སྟོན་བྱེད་པར་
འགྲུབ་པའི་ཡོན་ཏན་ཡོད་དོ། །འདྲེན་པར་བྱེད་པའི་དཔོན་གསས་བསྟོད་པས་ནི།
གང་ཟག་བརྗིད་པ་དང༌། བདག་ཞུ་བ་པོ་ཉིད་ཀྱི་སྒྲིབ་པ་འབྱངས་བར་འགྱུར་བའི་
ཡོན་ཏན་ཡོད་དོ། །ཨུ་ཡ་ཁ་ཐམ་ཅེས་པ། འདིས་གསང་བའི་ནན་ཏན་སྟོན་ཏེ།
གསང་བའི་ནན་ཏན་ནི། འཇིག་རྟེན་དུ་གསང་བ་དྲུག་དང་། དོན་དམ་པའི་གསང་
བ་གསུམ་སྟེ་དགུ་ཡང་དང་ཡང་སྦྱར་ཏེ་བཤད་ན། སྤྱི་གཞུང་དང་མཐུན་ནོ། །དེ་ལ་
ཨུ་ཡ་ཞེས་པ། རྒྱ་ནམ་པ་ལྡང་གི་སྐད་དུ་ཨི་ཡ་ཞེས་བྱའོ། །ཞང་ཞུང་སྨར་གྱི་སྐད་དུ་
ཨུ་ཡ་ཨག་ཐཾ་ཞེས་བྱ། སྤུ་རྒྱལ་བོད་ཀྱི་སྐད་དུ་ན། གསང་ངོ་ཁ་ཐཾ་ཞེས་བྱའོ། །དོན་
དམ་པར་མན་ངག་འདི་ནི་གསང་བའི་ཡང་གསང་བར་ཕྱུངས་པའོ། །མ་ངག་འདི་ནི་
ཅེས་པ། མ་ལ་ཡང་རྣམ་པ་གསུམ་སྟེ། གང་ཞེ་ན། འབྱུང་བའི་མ་དང་གཅིག །
མཚན་མའི་བོན་དང་ཅན་གྱི་མ་དང་གཉིས། སེམས་ཅན་མ་དང་གསུམ་མོ། །དེ་གང་
ཞེ་ན། འབྱུང་བའི་མ་ནི་ནམ་མཁའ་སྟེ། དེ་ཅིའི་ཕྱིར་ཞེ་ན། ནམ་མཁའི་ངང་ལས་
འབྱུང་བ་བཞི་ལས་སོགས་པ། སྣང་སྲིད་ཐམས་ཅད་མ་བྱུང་བ་ཡང་དེ་ཡི་ངང་ལས་
མེད་ལ། ཐིམ་ཡང་དེ་ཡི་ངང་ལ་ཐིམ་པས་ནི་འབྱུང་བའི་མའོ། །མཚན་མའི་བོན་གྱི་
མ་ནི། བོན་ཉིད་སྟེ་དེ་ཡི་ཅིའི་ཕྱིར་ཞེ་ན། བོན་གྱི་སྒོ་མོ་བརྒྱད་ཁྲི་བཞི་སྟོང་ངམ།
མཚན་མའི་བོན་ཐམས་ཅད། བྱུང་ཡང་དེ་ཡི་ངང་ལས་བྱུང་། ཐིམ་ཡང་དེ་ཡི་ངང་
ལ་ཐིམ་པས་ནི། མཚན་མའི་བོན་གྱི་མའོ། །སེམས་ཅན་གྱི་མ་ལ་ཡང་རྣམ་པ་གཉིས་
ཏེ། དེ་གང་ཞེ་ན། སེམས་བསྐྱེད་པའི་མ་དང་གཅིག །ལུས་བསྐྱེད་པའི་མ་དང་
གཉིས་སོ། །དེ་གང་ཞེ་ན། སེམས་བསྐྱེད་པའི་མ་ནི། རིག་པ་ཐབས་ཀྱིས་བརྒྱུད་པའི་
120

སེམས་སྡེ།
༼ཉ
གསེར་གྱི་ལུང་ནོན་ཆེ་བ།
དཔོན་གསས་སོ། །ལུས་བསྐྱེད་པའི་མ་ནི། འཁོར་བའི་གནས་ན་གང་གིས་བསྐྱེད་པར་
བྱེད་པ་འདི་འོ། །ངག་ཅེས་པས། ངག་ལ་ཡང་རྣམ་པ་གསུམ་སྟེ། ནམ་མཁའི་ངག་
དང་གཅིག །བོན་ཉིད་ཀྱི་ངག་དང་གཉིས། སེམས་ཅན་གྱི་ངག་དང་གསུམ་མོ། །དེ་
ལས་ནམ་མཁའི་ངག་གིས་ནི། འབྱུང་བ་སོ་སོར་མ་འདྲེས་པར་སྟོན་པའོ། །བོན་ཉིད་
ཀྱི་ངག་གིས་ནི། མཚན་མའི་བོན་མ་འདྲེས་པར་སོ་སོར་སྟོན་པའོ། །སེམས་ཅན་གྱི་
ངག་ལ་གཉིས་ཏེ། གང་ཞེ་ན། སེམས་བསྐྱེད་པའི་ངག་དང་། ལུས་སྐྱེད་པའི་ངག་
གཉིས་སོ། །དེ་ལས་སེམས་བསྐྱེད་པའི་ངག་ནི། འདྲེན་པར་བྱེད་པའི་དཔོན་གསས་ཀྱི་
གསུང་ཡིན་ཏེ། སློབ་དཔོན་གྱི་ཡང་དག་པའི་གདམས་ངག་གིས། ཞུ་བ་རྣམས་ལ་
ཡང་དག་པའི་བརྣགས་པ། ངག་གིས་བརྗོད་ནས། རྟོགས་པར་བྱེད་པ་སོ་སོར་མ་
འདྲེས་པར་སྟོན་པ་ལ་བྱའོ། །ལུས་བསྐྱེད་པའི་མ་ཡི་ངག་ནི། འཁོར་བ་ལ་གནས་པའི་
མ་ཡི་ངག་ཡིན་ཏེ། དེ་ནི་ལུང་ལས་ཀྱང་། བདེན་པའི་དོན་ལས་མ་གཏོགས་པར། མ་
ནི་ལོག་པར་མི་སྟོན་ནོ་ཞེས་འབྱུང་སྟེ། ལུས་ཀྱི་མ་དེས་སྙིང་ལ་མནོ་བའི་བདེན་དོན་
ངག་ཏུ་བརྗོད་པས། ལེགས་པར་དགའ་བ་མ་འདྲེས་པར་སོ་སོར་སྟོན་པ་ལ་བྱའོ། །
དོན་དམ་པར་སེམས་ཉིད་ཀྱི་མ་ངག་ལ་འདུས་པའོ། །འདི་ནི་ཕལ་གྱི་ཐུན་མོང་མ་
ཡིན་ཏེ་ཅེས་པས། འདིས་ནི་ཐུན་མོང་མ་ཡིན་པ་སྟོན་ཏེ། དེ་གང་ཞེ་ན། ཐུགས་ཀྱི་
བརྣགས་པ་ནི། སྟོན་པ་གཤེན་ལྷ་འོད་དཀར་ལ། འཁོར་བསམ་གྱིས་མི་ཁྱབ་པ་
རྣམས་དང་། ཡིད་ཀྱི་ཞུ་ཡང་རྟོགས་ཤིང་སྤྱོད་པ་ལ་ཉུང་བ་དང༌། མི་སྤྱོད་པ་རྣམས་
ཀྱིས་ཐུན་མོང་མ་ཡིན་པར་དགོངས་ནས། གཤེན་ཚད་མེད་འོད་ལྡན་ལ་ཐུགས་རྗེས་
བྱིན་གྱིས་བརླབས་ཀྱིས་བཤད་ཅིང་བསྟན། དེས་ཀྱང་ཕལ་དང་ཕལ་གྱི་ཐུན་མོང་མ་
ཡིན་པས། འགའ་དང་འགའ་ལ་བསྟན་ཅིང་། བཤད་པའོ། །བར་དུ་ནུབ་སྟེ་མ་
གྲགས་པ་གཅིག་ལགས་སོ། །ཐུན་མོང་མ་ཡིན་པ་དགུ་ནི་སྤྱི་གཞུང་དང་མཐུན་འདི་
121

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
ནི་སྒོ་གཙེགས་སོ། །འདི་ཡི་བཞེད་ཀྱི་ནི་ཐུན་མོང་མ་ཡིན་པ་ལྔས་སྟོན་ཏེ། དེ་གང་ཞེ་
ན། སེང་གེ་དཀར་མོའི་འོ་མ་ཁམས་སྣོད་སོ་མ་བཏང་གི་ཐུན་མོང་མ་ཡིན། ཡིད་
བཞིན་ནོར་བུ་སེར་སྣ་ཅན་གྱི་ཐུན་མོང་མ་ཡིན། གཉིས་མེད་ངང་ལ་གནས་པའི་
དགོངས་པ་བདག་ཕྱོགས་ཅན་གྱི་ཐུན་མོང་མ་ཡིན། མི་རྟོག་བརྟག་ཏུ་མེད་དེ་རྟོག་པ་
ཅན་གྱི་ཐུན་མོང་མ་ཡིན། ཐུགས་ཀྱི་བརྣགས་པ་གསེར་གྱི་ལུང་མནན་དད་པ་ཆུང་
བའི་ཐུན་མོང་མ་ཡིན་པ་དང་ལྔའོ། །དབུ་ཡི་འཆད་བྱང་ཆེ་བའོ། །བྱང་ཆུབ་སེམས་
གསེར་གྱི་ལུང་མནན་གྱི་འཆད་བྱང་ཆེ་བ་བསྟན་པའོ། །
༧ ཅི་ནས་ཀྱང་དོན་མ་བཅོས་པའི་སྟེང་དུ་བཞགས་པའི་ཏན་ཏྲ་ལས། ནམ་མཁའ་
ནི་ཡེ་ནས་ཡོད་པ་ལས། དེ་ཅིས་ཀྱང་དོན་མ་བཅོས་པས་ནི། དཔེ་མ་བཅོས་བཅོས་
སུ་མེད་པའི་ཅེས་བྱ་ལ། དེ་བཞིན་དུ་བོན་ཉིད་བདེ་བ་ཆེན་པོ་ཡང་། ཡེ་ནས་ཡོད་པ་
ལས་མ་བཅོས་ཏེ། དེ་ཅིས་ཀྱང་བཅོས་རྒྱུ་མེད་པ་ལ་བཅོས་སུ་མི་འདོད་པས་ནི། མ་
བཅོས་བཅོས་སུ་མེད་ཅེས་བྱའོ། །དེ་བཞིན་དུ་བོན་ཉིད་ཀུན་གཞི་བྱང་ཆུབ་སེམས་
ཀྱང་། ཡེ་ནས་ཡོད་པ་དེ་ལས་མ་བཅོས་ཏེ། དེ་ཅིས་ཀྱང་བཅོས་རྒྱུ་མེད་ལ་བཅོས་སུ་
མི་འདོད་པས་ནི། མ་བཅོས་བཅོས་པ་མེད་ཅེས་བྱ་ལ། དེ་ལྟ་བུའི་སྟེང་དུ་བཞག་པ་
དཀའ་བས་ན། ཅི་ནས་ཀྱང་དོན་མ་བཅོས་པའི་སྟེང་དུ་བཞག་པར་དཀའ་ཞེས་བྱའོ། །
དཀའ་བ་རྣམ་པ་བཅུ་གསུམ་གྱི་སྒོ་ནས་ཅེས་པ། ལུང་ལས་ཀྱང་དཀའ་བ་མ་སྤྱད་སླ་
བར་འོང་མི་སྲིད། གྱེན་ཅིག་མ་འཛེགས་ཐུར་ཅིག་ཡང་མི་སྲིད། ཞེས་ཁན་ཏེ་མ་བྱས་
མངར་པོ་འོང་མི་སྲིད། སྒོ་ནས་མ་ཞུགས་ཕུག་ཏུ་ཕྱིན་མི་སྲིད། ངང་གིས་མ་བསྒོམས་
འབྲས་བུ་ཐོབ་མི་སྲིད། ཞེས་འབྱུང་སྟེ་དཀའ་བ་རྣམ་པ་བཅུ་གསུམ་གྱི་སྒོ་ནས་འཇུག་
ཅིང་བསྒོམ་པར་བསྟན་པའོ། །དོན་གྱི་འབྲས་བུ་ཅེས་པ། དོན་གྱི་འབྲས་